เรื่องร้องเรียน (ถนน,ร้องเรียน) วันที่ 2023-07-03 02:55:05 — แขวงช่องนนทรี เขตยานนาวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026506
ขอให้ตรวจสอบการปฏิบัติหน้าที่ฝ่ายรายได้ของเจ้าหน้าที่สำนักงานเขตยานนาวา กรุงเทพมหานคร กรณีส่งเอกสารการเรียกเก็บภาษีผิดพลาด ให้แก่ผู้ร้อง .... ถนนจันทน์ แขวงทุ่งวัดดอน เขตสาทร กรุงเทพมหานคร 10120 จุดสังเกต ที่อยู่ของผู้ร้องตั้งอยู่หน้าถนนใหญ่ อยู่หน้าปากซอย 18/4 เนื่องจากผู้ร้องแจ้งว่า ตนเองเคยมีคอนโดมิเนียม อยู่ในพื้นที่เขตยานนาวา กรุงเทพมหานคร ต่อมาได้ขายคอนโดมิเนียมไปตั้งแต่เมื่อปี 2563-2566 เป็นระยะเวลาประมาณ 3 ปีที่แล้ว ซึ่งทางฝ่ายรายได้ของเจ้าหน้าที่สำนักงานเขตยานนาวา ได้ส่งหนังสือลงวันที่ 15 มิถุนายน 2566 เลขที่หนังสือ ยว 18660/2566 มาให้แก่ผู้ร้อง ผู้ร้องคาดว่า ทางสำนักงานเขตฯยังไม่ส่งเอกสารการเรียกเก็บภาษีไปให้เจ้าของคอนโดมิเนียมคนใหม่ เพราะทางสำนักงานเขตฯมีการส่งเอกสารการเรียกเก็บภาษีมาให้ผู้ร้องทุกปี ซึ่งทางสำนักงานเขตฯควรส่งเอกสารการเรียกเก็บภาษีไปให้เจ้าของคอนโดมิเนียมคนใหม่ ประกอบผู้ร้องแจ้งว่า เคยแจ้งเรื่องในลักษณะดังกล่าวเข้ามายังหน่วยงานภาครัฐแล้ว แต่ทำไมปีนี้ (ปี 2566) ทางสำนักงานเขตฯก็ยังส่งเอกสารการเรียกเก็บภาษีมาให้แก่ผู้ร้องอยู่เช่นเดิม ทำไมทางหน่วยงานไม่ทำงานให้ครอบคลุม ซึ่งเป็นการบกพร่องในหน้าที่เป็นอย่างมาก ส่งผลให้ผู้ร้องได้รับความเดือดร้อน ซึ่งทางสำนักงานเขตฯต้องเข้าไปอัปเดตข้อมูลที่กรมที่ดินทุกปี เพราะต้องมีการซื้อขายเปลี่ยนเจ้าของคอนโดมิเนียมอยู่แล้ว ผู้ร้องมีความประสงค์ทราบว่า ทางสำนักงานเขตฯ ได้ส่งเอกสารการเรียกเก็บภาษีไปให้เจ้าของคอนโดมิเนียมคนใหม่หรือไม่ และทางเจ้าของคอนโดมิเนียมคนใหม่ได้ไปชำระภาษียังสำนักงานเขตฯหรือไม่ ประสบปัญหามาเป็นระยะเวลาประมาณ 3 ปี ผู้ร้องมีความประสงค์ให้สำนักงานเขตฯหยุดการส่งเอกสารการเรียกเก็บภาษีมาหาผู้ร้องได้แล้ว และขอให้ตรวจสอบข้อมูลให้ถูกต้อง จึงประสงค์ให้หน่วยงานที่เกี่ยวข้องตรวจสอบการดำเนินการและการปฏิบัติหน้าที่ฝ่ายรายได้ของเจ้าหน้าที่สำนักงานเขตยานนาวา ให้มีประสิทธิภาพมากยิ่งขึ้น (ผู้ร้องยินดีให้เปิดเผยข้อมูลของผู้ร้อง)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata